stanford-oval/wikipedia huggingface dataset:
טופולוגיה חלשה
ראו גם

טופולוגיות אופרטוריות
מרחב טיכונוף
משפט טיכונוף
אנליזה פונקציונלית
| טופולוגיה קבוצתית |
| --- | --- | --- |
| מושגי יסוד | מרחב מטרי • מרחב טופולוגי • פונקציה רציפה • הומיאומורפיזם |  |
| בתוך המרחב | קבוצה פתוחה • קבוצה סגורה • פנים • סגור • שפה • סביבה • נקודת הצטברות • קבוצה צפופה • קבוצה דלילה • בסיס • סדרת קושי |  |
| תכונות של מרחבים טופולוגיים | תכונות של מרחבים טופולוגיים |  |
| אקסיומות ההפרדה | T0 •  ‏ T1 • ‏ T2 (מרחב האוסדורף) • T2.5 • מרחב האוסדורף לחלוטין • T3 (מרחב רגולרי) • T3.5 • ‏ T4 (מרחב נורמלי) • T5 • ‏ T6 • מרחב מטריזבילי |  |
| אקסיומות המנייה | С1 •  ‏ С2 •  מרחב ספרבילי |  |
| קומפקטיות | קבוצה קומפקטית • מרחב קומפקטי מקומית • מרחב לינדלף • קבוצה קומפקטית יחסית • מרחב  פרה-קומפקטי |  |
| תכונות נוספות | מרחב שלם • קשירות • מרחב בייר • מרחב פולני |  |
|  ק  |  ק  |  |
| בניות | מרחב מכפלה •  טופולוגיה מושרית • מרחב מנה •  קומפקטיפיקציה (קומפקטיפיקציה חד-נקודתית, הקומפקטיפיקציה של סטון צ'ך) • השלמה |  |
| משפטים | הלמה של אוריסון • משפט טיטצה • משפט המטריזציה של אוריסון • משפט טיכונוף • משפט הקטגוריה של בייר |  |
| דוגמאות | קבוצת קנטור • עקומת הסינוס של הטופולוגים •  מרחב המסרק  •  הישר הארוך  • מישור מור  •  מרחב אוריסון אוניברסלי |  |
| שונות | טופולוגיה חלשה  • תכונה מקומית • אלומה • מרחב כיסוי |  |
 נושאים בטופולוגיה: טופולוגיה קבוצתית • טופולוגיה אלגברית • טופולוגיה גאומטרית  נושאים באנליזה מתמטית:  חשבון אינפיניטסימלי (מונחון) •   אנליזה וקטורית • משוואות דיפרנציאליות רגילות וחלקיות • טופולוגיה קבוצתית וגאומטרית • אנליזה מרוכבת • אנליזה פונקציונלית • תורת המידה
חואן אנטוניו קורבלאן

חואן אנטוניו קורבלאן אלפוסאה (בספרדית: Juan Antonio Corbalán Alfocea; נולד ב-3 באוגוסט 1954 במדריד) הוא כדורסלן עבר ספרדי ששיחק בשנות ה-70 וה-80 של המאה ה-20 בריאל מדריד ובנבחרת ספרד.
קריירה

קורבלאן החל לשחק בקבוצה הראשונה של ריאל מדריד ב-1971, בגיל 17. עד מהרה התבלט כרכז משחק כשרוני ותפס מקום של קבע בהרכב הקבוצה. מאמצע שנות ה-70 ועד אמצע שנות ה-80 היה קורבלאן אחד הכדורסלנים הספרדיים הבולטים. בניצוחו, סיגלה לה ריאל מדריד סגנון משחק אלגנטי ומהיר שזכה לאהדה רבה גם בקרב אוהדי יריבותיה. קורבלאן שיחק משחקים רבים מול מכבי תל אביב במסגרת גביע אירופה לאלופות והיה בין השחקנים הבודדים מיריבות מכבי תל אביב שזכו למחיאות כפיים עם עלייתם למגרש במסגרת הצגת ההרכבים לפני המשחקים בהיכל הספורט יד אליהו.
קורבלאן הגדיר את סגנון המשחק של ריאל מדריד בזמנו: "הסוד שלנו היה לשחק מהר יותר מהקבוצה היריבה. לשחק מהר אך ללא שגיאות. מישהו היה צריך להפוך את הכאוס שבמשחק להרמוניה. זה היה הסוד שלי".
הוא שיחק בנבחרת הספרדית בין השנים 1972 ו-1985 והשתתף ב-177 משחקים. הוא השתתף בשלוש אולימפיאדות: אולימפיאדת מינכן (1972), אולימפיאדת מוסקבה (1980) ואולימפיאדת לוס אנג'לס (1984) בה זכתה ספרד במדליית הכסף.
במהלך קריירת המשחק שלו למד קורבלאן לימודי רפואה וקיבל תואר דוקטור. הוא התמחה בקרדיולוגיה והועסק, בין היתר, כיועץ רפואי למועדון הכדורגל ריאל מדריד ולנבחרת הכדורסל הספרדית.
תארים

במשך 17 השנים בהן שיחק בליגה הספרדית ובנבחרת ספרד, היה שותף קורבלאן לתארים הבאים:
תארים > במדי ריאל מדריד

12 זכיות באליפות הליגה הספרדית
7 זכיות בגביע המלך הספרדי
3 זכיות בגביע אירופה לאלופות
זכייה אחת בגביע אירופה למחזיקות גביע
זכייה אחת בגביע קוראץ'
זכייה אחת בגביע הבינלאומי
זכייה אחת בגביע הביניבשתי
תארים > במדי נבחרת ספרד

מדליית כסף בטורניר הכדורסל באולימפיאדת לוס אנג'לס (1984)
מדליית כסף באליפות אירופה בטורניר שהתקיים בנאנט ב-1983
תארים > תארים אישיים

שחקן השנה בכדורסל האירופי ב-1983
השחקן המצטיין באליפות אירופה ב-1983
חבר 50 השחקנים הגדולים בתולדות פיב"א
הערות שוליים

↑  היה היה - מכבי נגד ריאל בהיכל
↑  Juan Antonio Corbalán
↑  לימור בן חיים, מחקרים מוכיחים: בירה - משקה ספורט, אתר קופת חולים כללית
ערך זה הוא קצרמרבנושא כדורסלנים. אתם מוזמנים לתרום לוויקיפדיה ו.
חופית ימית

| חופית ימית |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: חופמאים
תת־סדרה:: תרופודה
משפחה:: חרטומניים
סוג:: חופית
מין:: חופית ימית
שם מדעי
 Calidris maritima ‏מורטן תראנה, 1764
תחום תפוצה


Calidris maritima maritima
חופית ימית (שם מדעי: Calidris maritima) הוא מין של עוף מסוג חופית ממשפחת החרטומניים.
חופית ימית ניזונה מחרקים ותולעים. מוצא החופית היא ביבשת אירופה, החופית חיה לרוב בחופי ים.
הערות שוליים

↑  חופית ימית באתר הרשימה האדומה של IUCN
ערך זה הוא קצרמרבנושא עופות. אתם מוזמנים לתרום לוויקיפדיה ו.
טיטוס (חברה)

| --- | --- |

 נתונים כלליים
 סוג:  חברה לייצור ופיתוח משחקי וידאו ומחשב
 מייסדים:  Eric Caen, Hervé Caen 
 תקופת הפעילות:  1985–2005 (כ־20 שנה)
 חברות בנות:  Avalon Online Distribution SA titus interactive eyeone a/s Sofra Jeux PronostiX S.A.
 מיקום המטה:  לני סור מרן 
 משרד ראשי:  לני סור מרן, צרפת
 ענפי תעשייה:  תעשיית משחקי וידאו 
 מוצרים עיקריים:  משחקי וידאו ומחשב
 
חברת טיטוס (באנגלית:  Titus Interactive) הייתה חברה צרפתית שעסקה בייצור ושיווק משחקי וידאו ומחשב.
היסטוריה

החברה הוקמה בשנת 1985 בעיר לני סור מרן שבצרפת, על ידי הרב ואריק סיאן (caen).
החברה פיתחה שלל משחקים בסוגות שונות הכוללים גם: משחקי מרוץ, הרפתקאה, אקשן, ופלטפורמה למגוון רחב מאוד של פלטפורמות, כגון: דוס, ZXspectrum‏, AMIGA‏, קומודור 64, נינטנדו 64, פלייסטישן 2, XBOX‏ ול־GBA‏. בשנת 2004 הודיעה החברה על פשיטת רגל, ונסגרה כעבור זמן קצר בשנת 2005.
לחברה יש מספר משחקים מפורסמים כמו פרהיסטוריק שיצא בשנת 1991 ומשחק ההמשך, שזכו לפופולריות רבה, ולחידושים וגרסאות נוספות כולל לאנדרואיד ואף ניתן להורדה בחינם למנויי נינטנדו סוויץ. משחק מפורסם נוסף היה על טיטוס השועל, משחק פלטפורמה־הרפתקאות, ודמותו שימשה כקמע של החברה. גם המשחק הנסיך הפרסי 2 לגרסת SNES פותח על ידם, וזכה להצלחה ולקהל מעריצים גדול. רוב משחקי החברה בארץ שווקו על ידי חברת מיראז', והמשחקים המפורסמים ביותר שלהם היו Crazy Cars 3,‏ The Blues Brothers,‏ Titus the Fox,‏ ו־Blues Brothers 2000‏.
רשימת משחקים לפי שנים

1988
Crazy Cars
Fire and Forget
Galactic Conqueror
Off Shore Warrior
1989
Crazy Cars 2
Titan
Knight Force
1990
Crime Does not Pay
Dark Century
Dick Tracy
Fire & Forget II
Wild Streets
1991
The Blues Brothers
Prehistorik
1992
Battlestorm
Crazy Cars 3
Titus the Fox (aka Moktar)
1993
Ardy Lightfoot (פותח על ידי ASCII והופץ על ידי טיטוס)
Prehistorik 2
Super Cauldron
1994
Monster Max
Lamborghini American Challenge
Quik the Thunder Rabbit
1996
Virtual Chess
Virtual Chess II
Metal Rage
The Brainies
Incantation
Oscar SNES
Power Piggs of the Dark Age
Prince of Persia 2: The Shadow and the Flame SNES
1997
Virtual Chess 64
Superman
Automobili Lamborghini
1998
Quest for Camelot (פותח על ידי נינטנדו אמריקה)
1999
Rival Realms (פותח על ידי Activ Pub)
Roadsters
Evil Zone (פותח על ידי YUKE's Future Media Creators)
Xena: Warrior Princess: The Talisman of Fate (פותח על ידי Saffire)
2000
Incredible Crisis
Hercules: The Legendary Journeys
Carmageddon 64
Blues Brothers 2000
Superman (גרסה לPS שבוטלה)
Kao the Kangaroo Dreamcast
F/A-18E Super Hornet (פותח על ידי Digital Integration Ltd.)
2001
Kao the Kangaroo PC & GBA
Rox GBA
Top Gun: Combat Zones PS2 version
Top Gun: Firestorm
Virtual Kasparov
Top Gun: Firestorm
Original War (הופץ תחת השם Virgin Interactive השלוחה האמריקאית של טיטוס.)
Worms World Party
Exhibition of Speed
X'Treme Roller
Jimmy White's Cueball World
Codename: Outbreak (הופץ תחת השם Virgin Interactive השלוחה האמריקאית של טיטוס.)
Sgt. Cruise
Xena: Warrior Princess
Planet Monsters
Hands of Time
Stunt GP
2002
Nightstone (הופץ תחת השם Virgin Interactive השלוחה האמריקאית של טיטוס)
Virtual Kasparov Game Boy Advance
Tir et But: Edition Champions du Monde
Barbarian PlayStation 2
Top Gun: Combat Zones GameCube
Top Gun: Firestorm Advance
Downforce
2003
Barbarian Xbox & GameCube
Top Gun: Combat Zones (גרסת מחשב באירופה בלבד)
RoboCop
2004
Top Gun: Combat Zones Game Boy Advance
2006
Garfield: Saving Arlene (הופץ ביפן בלבד)
Counter Terrorist Special Forces: Fire for Effect (הופץ ביפן בלבד)
לקריאה נוספת

שי זלדיס.., עלייתם ונפילתם של משחקי הפלטפורמה, באתר ynet, 10 באפריל 2011
סיקור קצר על המשחק טיטוס השועל
הערות שוליים

↑  "Contact." Titus Interactive. 3 June 2004. Retrieved on 4 September 2012. "Titus Interactive SA : Parc de l'Esplanade 12, rue Enrico Fermi 77462 Lagny sur Marne Cedex. FRANCE"
↑  I. G. N. Staff, Eric Caen of Titus Software, IGN, ‏1998-05-07 (באנגלית)
↑  "Titus bankrupt, Interplay's future uncertain". Gamespot. 2005-01-05. Retrieved 2013-05-06.
↑  טיטוס-משחקי השועל המחייך
| --- | --- |
בקרת זהויות :  BnF: cb14036363h (data)  MusicBrainz: ba6c40c8-7342-41fc-9bdf-eb5ffac568f0  VIAF: 7741149489174593810005   WorldCat (עם VIAF): 7741149489174593810005
טכיקרדיה עלייתית

|  קישורים ומאגרי מידע |
| --- | --- |
 eMedicine:  151456 
 סיווגים
 ICD-10:  I47.1 
 
טכיקרדיה עלייתית (באנגלית: Atrial tachycardia) היא הפרעת קצב לב מסוג טכיקרדיה על-חדרית, בה הדחף החשמלי המפעיל את הלב נובע מקוצב הממוקם בעליות הלב, אך הוא אינו קשר הגת והפרוזדור - הקוצב שאחראי על הפקת הדחף החשמלי במצב תקין.
טכיקרדיה עלייתית עשויה להיגרם כתוצאה ממנגנון של אוטומטיות יתר או כתוצאה ממנגנון של מעגל ריאנטרי (כניסה מחדש). הגורמים לה מגוונים וכוללים הרעלת דיגוקסין, התנוונות של העליות, מומים מולדים, תגובת יתר של מערכת העצבים הסימפתטית ועוד. היא עשויה לחלוף באופן ספונטני או בעקבות טיפול תרופתי מתאים.
קיימים סוגים שונים של טכיקרדיה עלייתית, ביניהן טכיקרדיה עלייתית חד-מוקדית, טכיקרדיה עלייתית רב-מוקדית (MAT), טכיקרדיה עלייתית אקטופית וטכיקרדיה עלייתית התקפית.
טכיקרדיה עלייתית ובעיקר טכיקרדיה עלייתית רב-מוקדית מהווה גורם סיכון להתפתחות של פרפור עליות.
מאפיינים

טכיקרדיה עלייתית ממוקד יחיד מתאפיינת בתרשים הא.ק.ג. בשינויים הבאים:
קצב לב במהירות של יותר מ-100 פעימות בדקה (לרוב בין 140–220 פעימות בדקה)
קיומם של לפחות שלושה גלי P זהים ברציפות, השונים בצורתם בהשוואה לתרשים קודם של אותו המטופל
גלי P הפוכים בלידים המייצגים את הקיר התחתון של הלב (2, 3, ו-AVF)
מכלול QRS צר (תקין), אלא אם קיימת בנוסף הפרעת הולכה
ראו גם

AVNRT
טכיקרדיה חדרית
הערות שוליים

1 2 3 4 5 6  ‏ Atrial Tachycardia - אתר "Life in the Fast Lane"
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טיטוס אנדרוניקוס

| --- | --- |

שער המהדורה הראשונה מ-1594
 הפקה:  אנשי הרוזן מסאסקס
 כתיבה:  ויליאם שייקספיר
 דמויות:  טיטוס אנדרוניקוס טמורה, מלכת הגותים בניה, כירון ודמטריוס אהרן המורי לביניה
 מקום ההתרחשות:  רומא העתיקה
 תקופת ההתרחשות:  כנראה המאה החמישית
 מדינה:  ממלכת אנגליה אנגליה
 סוגה:  טרגדיה
 הצגת בכורה:  24 בינואר 1594 (ככל הידוע)
 משך ההצגה:  כשלוש שעות
 שפה:  אנגלית מודרנית מוקדמת
טיטוס אנדרוניקוס (באנגלית: Titus Andronicus) הוא מחזה מאת ויליאם שייקספיר וכפי הנראה הטרגדיה המוקדמת ביותר שכתב שייקספיר. המחזה עוסק בדמותו הדמיונית של גנרל רומי המעורב במעגל של נקמה עם אויבתו, מלכת הגותים טמורה.
דמויות

טיטוס אנדרוניקוס: מצביא רומאי
לוקיוס, קווינטוס, מוטיוס ומרטיוס: בניו
לביניה: בתו, מאורסת לבסיאנוס
מרקוס אנדרוניקוס: אחיו של טיטוס, טריבון
סאטורנינוס: בנו הבכור של הקיסר המנוח
בסיאנוס: בנו הצעיר של הקיסר המנוח
טמורה: מלכת הגותים
אלארבוס, כירון ודמטריוס: בניה
אהרן: מורי, מאהבה בסתר של טמורה
שליחים, אצילים, סנאטורים, גותים.
עלילה

טיטוס אנדרוניקוס שב לרומא כמנצח ממסע מלחמה בן עשר שנים נגד שבטי הגותים. בנוסף לשלל הוא שבה את מלכתם טמורה ואת שלושת בניה. כנקמה על מות בניו במערכה, הוא זובח את הנסיך הגותי אלארבוס, על אף תחינותיה של אמו. קיסר רומא מת זה לא מכבר, ושני בניו סאטורנינוס ובסיאנוס מתקוטטים על הירושה. אחיו של טיטוס, הטריבון מרקוס, מודיע שהעם רוצה בו אך הלה דוחה את ההצעה בנימוק שאינו ראוי ומעניק את תמיכתו לבכור סאטורנינוס. הוא מעוניין להשיא לו את בתו לביניה, אך היא כבר מאורסת לבסיאנוס. טיטוס מתרתח כשבניו החיים מודיעים לו שאל לו לכפות עליה להתחתן עם הקיסר, מאשים אותם בבגידה ובחמת זעמו הורג את בנו מוטיוס. סאטורנינוס נחרד מהמעשה, דוחה כל קשר עם משפחת אנדרוניקוס ומתאהב בטמורה היפהפייה, אותה הוא נושא לאישה. מלכת רומי החדשה מתחילה לזמום את נקמתה בטיטוס. בתור התחלה, היא משכנעת את בעלה לחנון הן את אחיו והן את המצביא, ומורה ליועצה ומאהבה בסתר אהרן המורי להביא למפלת האחרון.
בעת מסע ציד, מעודד אהרן את בניה של טמורה, דמטריוס וכירון, לרצוח את בסיאנוס כדי שיוכלו לאנוס את לביניה. הם הורגים אותו ומתעללים בה ביער; כדי שלא תוכל לגלות את שאירע, הם כורתים את לשונה וידיה ומותירים אותה בין העצים. אהרן מצליח להפיל את האשמה ברצח על בניו של טיטוס, מרטיוס וקווינטוס. הקיסר עוצר אותם ודנם למיתה. הטריבון מוצא את לביניה הגידמת והאילמת ומביאה לבית אביה, ההמום מצער. אהרן מבקר את טיטוס ומשכנע אותו בערמה שסאטורנינוס הסכים לחנון את בניו אם הוא או אחד מבניו הנותרים יכרתו את ידם וימסרו לו אותה. המצביא נעתר ואהרן קוטע את אחת מזרועותיו כדי להביאה לקיסר. טיטוס מצפה לשליח שיביא לו את מרטיוס וקווינטוס חופשיים; תחת זאת, הלה מגיע ומוסר לו את זרועו הכרותה יחד עם ראשיהם הערופים של שני בניו. אנדרוניקוס צמא לנקמה ומורה לבנו הנותר, לוקיוס, לצאת אל ארצם של הגותים המובסים ולגייס צבא נגד הקיסרות. לביניה מצליחה לכתוב בעפר את האמת על זהות תוקפיה באמצעות מקל שהיא מחזיקה בפיה.
טמורה יולדת, אך מסתבר כי זהו בנו של אהרן, והוא כהה-עור כמו אביו. אהרן הורג את המיילדת ונמלט עם התינוק כדי להצילו מסאטורנינוס. מחוץ לעיר הוא נלכד על ידי הצבא שהביא לוקיוס, והלה מאיים לתלות את העולל אם לא יתוודה. אהרן מספר את כל האמת. המלכה, השומעת על מצבו של אנדרוניקוס, סבורה כי הוא השתגע. היא ובניה מתחפשים ובאים אליו באומרם שהם רוחות הנקם, הרצח והאונס שהגיעו מן השאול. היא אומרת לו כי תעניק לו שילם מכל אויביו, אבל עליו לאמר ללוקיוס לחדול מהמלחמה ולהגיע למשתה עם הקיסר בתוך העיר. אנדרוניקוס מעיר על הדמיון בין ה"רוחות" למלכה ושני בניה, אך אומר להם כי אין ספק שמדובר בחולשת אנוש מצדו. הוא מתרצה ומשגר את מרקוס לקרוא לבנו. לפני שטמורה עוזבת הוא דורש ש"רצח" ו"אונס" יישארו עמו, והבנים נעתרים. כשהיא עוזבת, הוא שוחט את שניהם ואוסף את הדם באגן שמחזיקה לביניה. טיטוס אומר לה שיגיש למלכה את בניה שלה כמזון במשתה.
לוקיוס מגיע העירה וכולם נאספים לסעוד עם הקיסר. במהלך הארוחה, שואל אנדרוניקוס את סטורנינוס אם על אב להרוג את בתו משחולל כבודה, כשם שמצווה המנהג. הקיסר עונה בחיוב, וטיטוס רוצח את לביניה לנגד עיניו ומספר לו על מעשיהם של כירון ודמטריוס. הקיסר מצווה להביאם בפניו, אך המצביא מבשר לו שהם היו חלק ממרכיבי העוגה שהוגשה לטמורה. אז הוא הורג את המלכה, וסאטורנינוס קוטל אותו כנקמה. לוקיוס ממית את הקיסר, ובהיעדר מועמדים אחרים מוכרז כיורשו. הוא מצווה להשליך את גופת הקיסרית לכלבים ולתת לאהרן למות מצמא.
הטקסט של המחזה

המחזה פורסם בשלוש מהדורות קוורטו בטרם פורסם במהדורת הפוליו הראשונה של "כל כתבי שייקספיר" בשנת 1623. המהדורות מכונות Q2, Q1 ו-Q3.
Q1, אשר פורסם בשנת 1594, נחשב בעיני מומחים כעותק מלא ובר סמכא של הטקסט השייקספירי, ומהווה את הבסיס למהדורות המודרניות, אף שחלק מן הטקסט שהופיע במהדורת הפוליו אינו קיים בה. כיום מצוי בעולם עותק אחד של Q1.
Q2 אשר פורסם בשנת 1600 התבסס כפי הנראה על עותק פגום ולא שלם של Q1, וחסרות בו מספר שורות. כיום מצויים בעולם שני עותקים של Q2.
Q3 אשר פורסם בשנת 1611 נראה כהשחתה נוספת של הטקסט של Q2. יש בו מספר שינויים לעומת Q2 שכפי הנראה מקורם בטעות.
מהדורת הפוליו של 1623 מבוססת כפי הנראה על Q3, אך כוללת גם חומר שאינו מצוי באף אחת ממהדורות הקוורטו, לרבות תמונה 2 במערכה 3 במלואה, תמונה חשובה שבה נראה כי הגיבור מאבד את שפיותו. כיום רואים בה רוב המומחים תמונה אותנטית, והיא כלולה במהדורות המודרניות של המחזה.
רוב המלומדים מתארכים את כתיבת "טיטוס" לתחילת שנות התשעים של המאה ה-16, כפי הנראה לפני 1594, המועד שבו פורסם לראשונה.
שייקספיר אינו מצוין כמחבר היצירה באף אחת משלוש מהדורות הקוורטו. בן התקופה פרנסיס מרס מזכיר את המחזה כאחת הטרגדיות של שייקספיר ברשימה משנת 1598, וכמובן, אסמכתה נוספת היא כי הוא כלול במהדורת הפוליו משנת 1623 שבה אוגדו כל כתבי שייקספיר. ישנן ראיות שהמערכה הראשונה נכתבה בידי מחזאי בשם ג'ורג' פיל, וייתכן שפיל אף שכתב את התמונה שבה משתמשת לביניה ב"מטמורפוזות" של אובידיוס על מנת להסביר כי נאנסה. הנחה זו שנויה במחלוקת.
רבים טענו כי לא היה זה שייקספיר שכתב את המחזה. פרסום בר סמכא מן המאה ה-19, "גלוב אילוסטרייטד שייקספיר", טען כי יש תמימות דעים בעניין זה, וזאת בשל ה"ברבריות" של המחזה, שאינה הולמת יוצר שבני המאה ה-19 ייחסו לו תכונות של גאוניות על-אנושית כמעט.
מוניטין

המחזה הוא הטרגדיה רוויית הדמים ביותר של שייקספיר. זאת ניתן להסיק, לדוגמה, מהוראת הבמה "נכנסים בניה של הקיסרית עם לביניה, ידיה כרותות ולשונה כרותה, לאחר שחוללה" (מערכה שנייה, תמונה רביעית). המחזה נחשב לאחד המחזות הפופולריים ביותר של שייקספיר בימי חייו, אך דורות מאוחרים יותר התייחסו למחזה כמשובת נעורים, או כמחזה שנכתב במהירות על מנת להרוויח כסף.
לקראת סוף המאה ה-20 התעוררה התעניינות מחודשת במחזה, והוא הועלה על במות בתיאטרונים חשובים והתגלה כחקירה רבת כוח של גבולות האלימות, וכמבשר את הטרגדיה הגדולה המלך ליר בקדרותו. המחזה מדבר אל הצופה המודרני הרגיל לאלימות בקולנוע במידה שלא הייתה מוכרת לאנשי התקופה הוויקטוריאנית. סף הסובלנות הנמוך של בני תקופתנו לאלימות מחוץ לגבולות הבידור ההמוני גורם לתגובה קשה יותר למחזה מזו של הקהל בתקופת שייקספיר, שהיה רגיל להוצאות פומביות להורג. דמותו של טיטוס אנדרוניקוס גולמה בידי שחקנים בעלי שם כלורנס אוליבייה ואנטוני הופקינס, ונחשבת כיום לאחד התפקידים הגבריים הגדולים במחזות שייקספיר. המחזה הוסרט בשנת 1985 עבור ה-BBC, וזכה לגרסה הוליוודית בשנת 1999 בכיכוב אנטוני הופקינס כטיטוס אנדרוניקוס, וג'סיקה לאנג כטמורה.
תרגומים לעברית

טיטוס אנדרוניקוס, עברית: גלעד רוזנברג, תל אביב: הוצאת הקיבוץ המאוחד, 2009.
טיטוס טובח את בניה של טמורה, איור מ-1709.
טופולוגיות אופרטוריות

במחקר המתמטי בתחום האנליזה הפונקציונלית קיימת מספר טופולוגיות סטנדרטיות על  B(H) - מרחב האופרטורים הליניארים החסומים על מרחב הילברט H.
הקדמה

תהי  \{T_{n}\} סדרה של אופרטורים ליניארים על מרחב הילברט H. ההצהרה  T_{n}\to T יכולה להיות בעלת מספר משמעויות שונות, למשל:
התכנסות בנורמה אופרטורית:  \|T_{n}-T\|\to 0
התכנסות נקודתית:  \forall x\in H:T_{n}x\to Tx
התכנסות במכפלה פנימית:  \forall x,y\in H:\langle x,T_{n}y\rangle \to \langle x,Ty\rangle
במקרה הראשון נאמר כי הסדרה מתכנסת בנורמה האופרטורית.
שני המקרים האחרונים יותר מורכבים, ולמעשה מגדירים טופולוגיה על H שהיא יותר חלשה מהטופולוגיה המושרית על ידי הנורמה האופרטורית.
הטופולוגיה השנייה נקראת הטופולוגיה האופרטורית החזקה (באנגלית Strong Operator Topology או SOT) והשלישית הטופולוגיה האופרטורית החלשה (באנגלית Weak Operator Topology או WOT).
ניתן לראות כי הטופולוגיה הראשונה חזקה מהשנייה והשנייה חזקה מהשלישית, עם זאת, לא קיים יחס אחיד בין הטופולוגיה האופרטורית החזקה לבין הטופולוגיה החלשה הסטנדרטית.
רשימה של טופולוגיות על אופרטורים ליניאריים חסומים של מרחבי הילברט

ישנו מספר רב של טופולוגיות על  B(H), אך אלו הבעלות חשיבות באנליזה פונקציונלית הן טופולוגיות קמורות מקומית. תכונה קריטית של טופולוגיות כאלו הוא שניתן להגדיר אותן דרך משפחה של סמי-נורמות.
למרחב  B(H), שהוא מרחב בנך, יש מרחב קדם-צמוד (מרחב המקיים ש- B(H) הוא הצמוד שלו) יחיד שהוא מחלקות העקבה של האופרטורים. נוכל להגדיר לכל איבר חיובי w בקדם-דואלי את הסמי-נורמה  p_{w}(x)=\langle w,x^{\star }x\rangle ^{1/2}.
אם B הוא מרחב וקטורי של העתקות ליניאריות על המרחב הווקטורי A, אזי  \sigma (A,B) מוגדרת להיות הטופולוגיה החלשה ביותר על A בה כל רכיבי B רציפים.
הטופולוגיות הנפוצות ביותר בספרות הן:
הטופולוגיה הנורמית, הנוצרת על ידי הנורמה האופרטורית.
הטופולוגיה החלשה של מרחבי בנך,  \sigma (B(H),B(H)^{\star }) - הטופולוגיה החלשה ביותר על  B(H) בה כל איברי  B(H)^{\star } רציפים.
טופולוגיית מק'קיי (Mackay) - הטופולוגיה הקמורה מקומית החזקה ביותר על  B(H) כך שהמרחב הדואלי נשמר. כלומר, הטופולוגיה החזקה ביותר אשר אינה הופכת אופרטורים ליניאריים שלא היו רציפים בטופולוגיה הנורמית לרציפים. היא יותר חלשה מהטופולוגיה הנורמית, היחס בינה לטופולוגיה החלשה כוכב אינו חד משמעי והיא חזקה יותר משאר הטופולוגיות ברשימה.
הטופולוגיה האולטרה-חזקה-כוכב היא הטופולוגיה החלשה ביותר המכילה את הטופולוגיה האולטרה-חזקה בה פעולת האינבולוציה נותרת רציפה.
הטופולוגיה האולטרה-חזקה היא הטופולוגיה החלשה ביותר בה כל הסמי-נורמות  p_{w}(x)=<w,x^{\star }x>^{1/2} רציפות.
הטופולוגיה האולטרה-חלשה, או הטופולוגיה החלשה כוכב, מוגדרת להיות הטופולוגיה החלשה ביותר בה כל הסמינורמות מהצורה  |<w,x>| עבור w בקדם-דואלי של B(H).
הטופולוגיה החזקה כוכב מוגדרת על ידי הסמינורמות  \|x^{\star }(h)\| ו- \|x(h)\| עבור  h\in H.
הטופולוגיה האופרטורית החזקה (SOT) והחלשה (WOT) כפי שהוגדרו למעלה.
בספרות השם 'הטופולוגיה החלשה' משמש לתיאור הטופולוגיה החלשה, האופרטורית החלשה והאולטרה-חלשה אף על פי שאלו טופולוגיות שונות.
ראו גם

טופולוגיה
מרחב הילברט
אופרטור חסום
לקריאה נוספת

Functional analysis, by Reed and Simon, ISBN 0-12-585050-6
Theory of Operator Algebras I, by M. Takesaki (especially chapter II.2) ISBN 3-540-42248-X
Diagram of relations among topologies on the space B(H) of bounded
חפציבה

ערך זה עוסק בקיבוץ בישראל. אם התכוונתם למשמעות אחרת, ראו .
| --- | --- |
חדר האוכל של הקיבוץ ב-1995
מדינה: ישראל ישראל
מחוז: הצפון
מועצה אזורית: הגלבוע
גובה ממוצע: ‎-76 מטר
תאריך ייסוד: 1922
תנועה מיישבת: התנועה הקיבוצית
סוג יישוב: קיבוץ
נתוני אוכלוסייה לפי הלמ"ס לסוף 2022
  - אוכלוסייה: 758 תושבים
    - שינוי בגודל האוכלוסייה: ‎0.1% בשנה
 מפת מיקום  מפה דינמית   (למפת עמק בית שאן מוגדלת) חפציבה(למפת עמק בית שאן רגילה) חפציבה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חפציבה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום חפציבה32°31′07″N 35°25′33″E﻿ / ﻿32.5185858528049°N 35.4257107174255°E﻿ / 32.5185858528049; 35.4257107174255  heמפת היישובים של מועצה אזורית הגלבוע (in English: Gilboa Regional Council) באדום - חפציבה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

חֶפְצִיבָּה הוא קיבוץ השוכן בעמק חרוד על גבול עמק יזרעאל ועמק בית שאן. הקיבוץ נמצא בין הערים עפולה ובית שאן, ומשתייך למועצה אזורית הגלבוע.
בחפציבה מתגוררים כ-650 נפשות.
היסטוריה

הקיבוץ הוקם בשנת 1922 על ידי עולים מצ'כוסלובקיה ומגרמניה מתנועת בלאו וייס (כחול-לבן) שהורכבה משתי קבוצות דוברות גרמנית, האחת מצ'כסלובקיה והשנייה מברלין. שם הקבוצה הגרמנית לפני עלייתה היה "מהפכה" והקבוצה נוסדה על ידי משה שובה.
הקיבוץ שוכן למרגלות הר הגלבוע. חפציבה הוא קיבוץ שכן לבית אלפא ושוכן מערבית לו. הקיבוץ הוקם על ידי הקרן הקיימת לישראל באדמות נוריס-מזרח (עמק יזרעאל המזרחי) שנקנו על ידי הקרן הקיימת. הקיבוץ הוקם גם הודות לתרומות של יהודי צ'כוסלובקיה שבתמורה להן ניתנה לקבוצה של יהודי צ'כוסלובקיה קדימות בהתיישבות. שמו של היישוב הוא כשם החווה על יד חדרה בה הוכשרו הראשונים לחקלאות.
בקיבוץ חפציבה נמצא מרכז של תנועת המקויה. הקשר של התנועה עם הקיבוץ החל בשנת 1962, כאשר התלמיד הראשון מתנועת המקויה הגיע ללמוד עברית באולפן חפציבה. מידי חצי שנה מגיעה קבוצת תלמידים לאולפן במטרה ללמוד את שפת התנ"ך, לחזק את אמונתם ולהכיר את המקומות הקדושים ליהודים ולנוצרים. בחג היובל של חפצי-בה הקימה התנועה לרגלי הגלבוע גן יפני. הגן משלב אלמנטים ארצישראלים יחד עם תבנית מסורתית של גנים ביפן, ומכיל אלמנטים יפנים.
בשטח הקיבוץ שרידי בית כנסת עתיק, שהתגלה בשנת 1928 תוך כדי חפירת תעלת מים. בבית הכנסת "בית אלפא", אתר של רשות הטבע והגנים בכניסה לקיבוץ, נמצא פסיפס מפורסם ובו שלושה חלקים: גלגל מזלות, ארון קודש וכלי קודש כמו מנורות ושופר, ועקדת יצחק.
בית התרבות של הקיבוץ נקרא ע"ש צבי דר, מחלוצי הקיבוץ. ממייסדי התעשייה הצבאית בישראל.
ביום חמישי כ"ד תמוז תשמ"ו - 31 ביולי 1986 בשעה 17:00 לערך, נהרגו תשעה נערים ונערות בני 15–17 בני הקיבוץ וחבר הקיבוץ שנהג ברכב, לאחר שנלכדו ברכב הטרנזיט בעת שהסיעם חזרה מקייטנה בקיבוץ פלמחים, ונשרפו למוות בעקבות התנגשות חזיתית עם סמי-טריילר בכביש התענכים. קרוב לעשרת-אלפים איש ליוו את ההרוגים בהלוויה שנערכה לאחר שלושה ימים בבית הקברות האזורי שלמרגלות הגלבוע. האסון השאיר חותם של עצב כבד בקיבוץ, ובעקבותיו גם סכסוך ארוך שנים בין כמה מחברי הקיבוץ.
בחפציבה ענפי גידולי שדה, פרדס, לול, מדגה ורפת. לחפציבה מפעל למוצרי פלסטיק בשם פלגל. מפעל נוסף "מדגלית" עוסק בתחום מוצרים להשקיה.
בשנת 2003 עבר קיבוץ חפציבה הפרטה מלאה ולמעשה כל חבר דואג לפרנסתו. הקהילה דואגת לגמלאים שלה.
בקיץ 2015 נכנסו משפחות ראשונות לשכונת "הרחבה" קהילתית שנבנתה ממערב לקיבוץ הוותיק וכוללת 110 יחידות דיור.
גלריית תמונות

"בית צבי" (בית תרבות) בתכנון האדריכלית זיוה ארמוני שנחנך ב-1976
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף יולי 2024 (אומדן), בכל יתר היישובים - לפי טבלה שנתית של למ"ס עבור

סוף 2022.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ע"א 463/18 קיבוץ חפציבה נ' קרן קיימת לישראל, ניתן ב־5 במרץ 2019
↑  ספי בן יוסף, בית הכנסת העתיק של בית אלפא בחפציבה
↑  מאיר הראובני ואמיר גילת, יגון ואבל בקיבוץ חפציבה; המוות הלם בעשר משפחות, מעריב, 1 באוגוסט 1986
↑  מאיר הראובני ואמיר גילת, לוויה המונית היום בחפציבה, מעריב, 3 באוגוסט 1986
| --- | --- |
בקרת זהויות :  NLI: 987007467854505171  VIAF: 153678979   WorldCat (עם VIAF): 153678979 
מבנה חדר האוכל ב-2015 נטוש